รัฐบาลไทย-ข่าวทำเนียบรัฐบาล-พ่อเมืองนครพนม ลงพื้นที่ติดตามการขับเคลื่อนการดำเนินงานเพื่อมุ่งส่งเสริมประเทศไทยบรรลุเป้าหมายการพัฒนาที่ยั่งยืน ตามเจตนารมณ์ 76 จังหวัด 76 คำมั่นสัญญา
วันอาทิตย์ที่ 25 ธันวาคม 2565
25/12/2565
พ่อเมืองนครพนม ลงพื้นที่ติดตามการขับเคลื่อนการดําเนินงานเพื่อมุ่งส่งเสริมประเทศไทยบรรลุเป้าหมายการพัฒนาที่ยั่งยืน ตามเจตนารมณ์ 76 จังหวัด 76 คํามั่นสัญญา
พ่อเมืองนครพนม ลงพื้นที่ติดตามการขับเคลื่อนการดําเนินงานเพื่อมุ่งส่งเสริมประเทศไทยบรรลุเป้าหมายการพัฒนาที่ยั่งยืน ตามเจตนารมณ์ 76 จังหวัด 76 คํามั่นสัญญา
เมื่อวันที่ 24 ธ.ค. 65 นายวันชัย จันทร์พร ผู้ว่าราชการจังหวัดนครพนม ลงพื้นที่อําเภอบ้านแพงและอําเภอโพนสวรรค์ เป็นประธานการประชุมมอบนโยบายในการขับเคลื่อนแนวนโยบายการขับเคลื่อนภารกิจสําคัญของรัฐบาล กระทรวง กรม ต่าง ๆ ให้แก่นายอําเภอ หัวหน้าส่วนราชการ ข้าราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น โดยนางสงวน จันทร์พร นายกเหล่ากาชาดจังหวัดนครพนมและประธานแม่บ้านมหาดไทยจังหวัดนครพนม ร่วมลงพื้นที่ในครั้งนี้ด้วย
นายวันชัย จันทร์พร ผู้ว่าราชการจังหวัดนครพนม กล่าวว่า กระทรวงมหาดไทยมีนโยบายที่ชัดเจนในการ "พัฒนาคน" ด้วยการส่งเสริมการพัฒนาคุณภาพชีวิตของพี่น้องประชาชนในทุกพื้นที่ โดยขับเคลื่อนภารกิจสําคัญของรัฐบาล และ ทุกกระทรวง กรมต่าง ๆ ให้สอดคล้องกับเป้าหมายการพัฒนาที่ยั่งยืน (Sustainable Development Goals : SDGS) ในทุกมิติตามหลักภูมิสังคม โดยไม่ทิ้งใครไว้ข้างหลัง ดังเจตนารมณ์ที่ผู้ว่าราชการจังหวัดทั้ง 76 จังหวัดได้ร่วมกันลงนามกับ UN ประจําประเทศไทย "76 จังหวัด 76 คํามั่นสัญญา" ซึ่งในวันนี้ ตนได้มอบแนวทางการขับเคลื่อนภารกิจให้แก่ท่านนายอําเภอ หัวหน้าส่วนราชการระดับอําเภอ กํานัน ผู้ใหญ่บ้าน และผู้บริหารองค์กรปกครองส่วนท้องถิ่น โดยมีแนวทางขับเคลื่อนภายใต้ 4 แนวทางหลัก คือ 1) หน้าบ้าน น่ามอง นครพนมน่าอยู่ 2) นําหลักการบริหารกิจการบ้านเมืองที่ดีมาใช้ 3) ยึดเป้าหมายการทํางานที่ถูกต้อง รวดเร็ว และเป็นธรรม และ 4) ยึดประชาชนเป็นศูนย์กลาง โดยให้มุ่งเน้นที่การบูรณาการการทํางานร่วมกับ 7 ภาคีเครือข่าย ทั้งภาครัฐ ภาคศาสนา ภาควิชาการ ภาคประชาชน ภาคประชาสังคม ภาคเอกชน และภาคสื่อสารมวลชน เพื่อร่วมกันสร้างสรรค์กําหนดทิศทางการบริหารจัดการงานพื้นที่ การพัฒนาคน เพื่อหนุนเสริมให้กิจกรรมต่าง ๆ สามารถดําเนินไปได้อย่างมีประสิทธิภาพและเกิดความยั่งยืน อันเป็นการ Change for Good ให้เกิดสิ่งที่ดีขึ้นในพื้นที่ โดยยึดพี่น้องประชาชนชาวจังหวัดนครพนมเป็นศูนย์กลาง สอดคล้องกับปณิธานแห่งการ "บําบัดทุกข์ บํารุงสุข"
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า นอกจากนี้ ยังได้ลงพื้นที่ตรวจติดตามการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในด้านการเสริมสร้างความมั่นคงด้านอาหาร "บ้านนี้มีรัก ปลูกผักกินเอง" ซึ่งจะเป็นส่วนสําคัญทําให้คนในชุมชนหันมาสนใจที่จะปลูกผักเพื่อบริโภคเองด้วยเมล็ดพันธุ์ที่ดีจากต้นพันธุ์ที่สมบูรณ์ แข็งแรง สร้างความมั่นคงทางอาหารในพื้นที่ สร้างความรู้สึกว่าการปลูกผักสวนครัวไม่ใช่เรื่องยาก ปลูกแล้วครอบครัวจะมีผักที่ปลอดภัยหมุนเวียนกินตลอดปี อีกทั้งยังเป็นการแบ่งเบาภาระค่าใช้จ่ายในครัวเรือนได้อีกด้วย ต่อมาคือ โครงการจัดทําถังขยะเปียกลดโลกร้อน ที่ช่วยลดปริมาณขยะเปียกหรือขยะอินทรีย์ เเล้วเปลี่ยนเป็นปุ๋ยเพื่อบํารุงดิน สอดคล้องกับการรณรงค์ของกระทรวงมหาดไทยในเรื่องของการอนุรักษ์ทรัพยากรดิน ภายใต้เเนวคิด อาหารก่อกําเนิดเกิดจากดิน หรือ Soils, where food begins. โครงการจัดตั้งศูนย์ฟื้นฟูสภาพทางสังคม เพื่อรองรับผู้ป่วยยาเสพติดที่ได้รับการบําบัดรักษามาเเล้ว เเละต้องการปรับสภาพก่อนเข้าสู่สังคมด้วยทักษะการเข้าสังคม การฝึกอาชีพซึ่งเน้นที่การเกษตร เพราะเป็นการสร้างความมั่นคงให้เเก่ตนเองเเละครอบครัว เเม้ยังหางานทําไม่ได้ ก็ยังมีอาหารให้ได้รับประทาน เมื่อพืชผลทางการเกษตร มะเขือ พริก เห็ด ปลา เป็ด ไก่ ฯลฯ มีเหลือจากการเเบ่งปันเเล้ว ก็นําสินค้าผลผลิตไปขายต่อสามารถสร้างงานสร้างอาชีพ สร้างรายได้ เพื่อมาเลี้ยงตนเองเเละครอบครัวได้ ทั้งนี้ การลงพื้นที่ในครั้งนี้ทําให้รับทราบผลการดําเนินงาน อุปสรรค สภาพปัญหาที่เกิดขึ้น ซึ่งได้มีการหารือแนวทางการเเก้ไขปัญหา รวมถึงให้เเนวคิดเพื่อผลักดันให้มีประสิทธิภาพ และเกิดประสิทธิผลสูงสุดในพื้นที่ นําไปสู่การขับเคลื่อนประเทศไทยไปสู่ความยั่งยืนในทุกมิติอย่างเเท้จริง
#WorldSoilDay #วันดินโลก #soilswherefoodbegins #Soils4Nurition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood